**Ўзбекистон Республикаси Бош прокуратураси ҳузуридаги   
Иқтисодий жиноятларга қарши курашиш Департаменти   
томонидан 2023 йилнинг 12 ойи давомида**

**амалга оширилган ишлар тўғрисида**

**МАЪЛУМОТ**

Департамент органлари томонидан **2023 йилнинг 12 ойи** давомида мамлакатда бизнесни юритиш учун янада қулай шарт-шароитларни яратиш, бюджет маблағларини талон-торож қилиш ва улардан самарасиз фойдаланиш ҳолатларининг олдини олиш, шунингдек, иқтисодий жиноятлар ва коррупцияга қарши курашиш ва профилактика қилиш борасида муайян ишлар амалга оширилди.

**I. Жиноятларни олдини олишга қаратилган профилактика тадбирларини ўтказиш ҳамда ҳуқуқ тарғиботи йўналишида**

– тадбиркорларнинг ҳимоясига оид **17 165 та** **профилактика тадбирлар** ўтказилиб, шундан **4 290 таси** радиода, **1 979 таси** телевидениеда, **487 таси** матбуотда ва **563 таси** интернет тармоқларида ташкил қилинди;

– коррупцияга қарши курашишга оид қонунчиликни тарғиб қилиш ишлари бўйича **9 127 та** тадбир ўтказилиб, улардан **2 207 таси** интернет тармоқларида**, 1 529 таси** радиода, **1 041 таси** телевидениедава **501 таси** матбуотда амалга оширилди.

**II.**Департамент органлари томонидан **2022 йил 12 ойида** жами **8 868**та ҳуқуқбузарлик аниқланиб, **1 860**та маъмурий ва **7 008**та жиноят иши қўзғатилди.

Ўтказилган тезкор-қидирув тадбирлари давомида дастлабки ҳолатда давлат ва жамият манфаатларига жами **5 трлн** сўм миқдорда зарар етказилиши аниқланиб, унинг **1,1 трлн** сўми терговга қадар текширув   
ва суриштирув жараёнида ундирилди.

**III. Коррупцияга қарши курашиш йўналишида:**

– порахўрлик ва бюджет маблағларини талон-торож қилиш билан боғлиқ жами **5 004 та** факт аниқланиб, **4 136 та** жиноий, **868 та** маъмурий иш юритилди ҳамда **975,8 млрд** сўм миқдорда бюджет пулларининг ноқонуний ўзлаштирилганлиги аниқланди;

–давлат харидларидаги талон-торожлик ва битимлар нархини сунъий ошириш, манфаатлар тўқнашуви ва бошқа суиистеъмолчиликларга йўл қўйиш билан боғлиқ **276 та** жиноят фош этилиб, бюджетга **306,4 млрд** сўм зарар етказилганлиги аниқланди;

– банк-кредит соҳасида, жумладан давлат дастурларигаажратилган имтиёзли кредитларнинг талон-торожига оид **917 та** жиноят иши қўзғатилиб, **1,2 трлн** сўм зарар етказилганлиги аниқланди ва ундириш чоралари кўрилди;

**IV. Хуфиёна иқтисодиётга қарши курашиш йўналишида**

– солиқ тўлашдан қасддан бўйин товлашга доир **1 307 та** ҳуқуқбузарлик фош этилиб, **964 та** жиноят иши қўзғатилди. Фош этилган ҳуқуқбузарликлар бўйича давлат бюджетига **3,7 трлн** сўм қўшимча солиқ ҳисобланиши таъминланди;

– **хабарномалар тизими** орқали **46,7 млрд** сўм миқдордасолиқ тўлашдан бўйин товлаш аломатлари бўлган ҳолатлар бўйича **48 та** субъектга нисбатан жиноят иши қўзғатмасдан **27 млрд** сўм солиқларни ихтиёрий равишда давлат бюджетига тўланиши таъминланди;

–**нақд пулларнинг** банкдан ташқари **4,4 трлн** сўм миқдордаги ноқонуний айланмаси аниқланиб, **1 012 та** жиноий ва **235 та** маъмурий иш қўзғатилди;

– валюта “қора бозор”ларида кенг қамровли тезкор тадбирлар ташкил қилиниб, **320** **та** жиноий, **88 та** маъмурий иш қўзғатилди ҳамда ноқонуний муомаладан **800 минг** АҚШ доллари, **3 млн** Россия рубли, **1,5** **минг** Қозоқ тенгеси, **4,4** **млрд** сўм далил сифатида олинди;

− қалбаки пул, акциз марка ёки қимматли қоғозлар ясаш, уларни ўтказиш билан боғлиқ **68 та** жиноят аниқланиб, уларнинг манбасига чиққан ҳолда жиноий гуруҳларнинг фаолиятига чек қўйилди;

– **қимматбаҳо металлар** ва табиий қимматбаҳо тошларни қонунга хилоф муомаласи билан боғлиқ **8 та** жиноят фош этилиб, **3,1 млрд** сўмлик қимматбаҳо металлар ва табиий қимматбаҳо тошлар ашёвий далил сифатида олиб қўйилди**;**

–яширин цех ташкил этган **191** та субъектнинг ноқонуний фаолиятига барҳам берилиб, **50,6 млрд** сўмлик контрафакт ҳамда истеъмолга яроқсиз товар - моддий бойликлар муомаладан олиб қўйилди;

– қонунчиликда тақиқланмаган ишлаб чиқариш тури билан норасмий шуғулланувчиларга нисбатан ҳуқуқий таъсир чораларини кўриш билан бир қаторда уларга қонун талабларини тушунтириш ва амалий ёрдам кўрсатиш орқали **223 та**сининг **фаолиятига қонуний тус** берилди, **251 та** янги иш ўрни яратилди**;**

– **алкоголь** ва **тамаки** маҳсулотларининг ноқонуний муомаласига   
оид **518 та** ҳуқуқбузарликка чек қўйилиб, ноқонуний муомаладан **21,4 млрд** сўмлик маҳсулотлар олиб қўйилди, ушбу йўналишда **1 трлн** сўм акциз солиғини ундирилиши таъминланди;

− **психотроп моддалар**, гиёҳвандлик воситалари, уларнинг аналог-ларини тайёрлаш, сақлаш ва ўтказиш билан боғлиқ **167 та** жиноят аниқланиб, **1,4 мрлр** сўмлик кучли таъсир этувчи ва психотроп моддалар муомаладан олибди;

− **сифатсиз** ва **қалбаки дори** воситалари ва тиббий буюмларнинг ноқонуний муомалага киритилишини олдини олиш, уларнинг ноқонуний муомаласига чек қўйиш борасида олиб борилган тезкор қидирув тадбирлари натижасида **150 та** ҳуқуқбузарлик аниқланди, **67 та** жиноят иши қўзғатилиб, **4,4 млрд** сўмлик ашёвий далиллар олинган**;**

**V. Келиб тушган 17 535 та** мурожаатнинг **5 224 таси** бевосита Департамент органлари томонидан кўриб чиқилиши таъминланди.

**VI.** **Фош этилган ҳуқуқбузарликларнинг содир этиш сабаблари комплекс таҳлил қилиниб,** **қонунчиликни ва ҳуқуқни қўллаш амалиётини янада такомиллаштириш бўйича ишлаб чиқилган таклифлар ваколатли органларга тақдим этилди.**

Хусусан,ҳуқуқбузарликларнинг барвақт профилактикасини таъминлаш мақсадида **7** **та** **норматив-ҳуқуқий ҳужжат** лойиҳаси ишлаб чиқилиб, белгиланган тартибда киритилди, жиноий фаолиятдан олинган даромадларни легаллаштириш соҳасидаги **10 та** **ички назорат қоида-ларига** ўзгартириш ва қўшимчалар киритилди.

Департамент органлари томонидан зиммасидаги вазифаларни тўлиқ бажарилишини таъминлаш бўйича зарур чора-тадбирларни амалга ошириб борилмоқда.